पदयात्रियों का जत्था खाटूधाम को रवाना
गांवभूरियाबाव में श्याम मित्र मंडल के तत्वावधान में पदयात्रियों का जत्था खाटूधाम के लिए रवाना हुआ। श्याम मित्र मंडल अध्यक्ष सुगगाराम यादव तरुण भारत नवयुवक मंडल अध्यक्ष उदयपाल गुर्जर ने पदयात्रियों के जत्थे को पूजा अर्चना के बाद रवाना किया। पदयात्रियों का जत्था 8 मार्च को खाटूधाम पहुंचकर मंदिर में निशान चढ़ाएगा। इस मौके पर मुखराम यादव, राजवीर यादव, फूलचंद यादव, नरेश यादव, भागमल गुर्जर, राजेश गुर्जर अशोक यादव सहित ग्रामीण मौजूद थे। इधर श्याम मित्र मंडल टोडियाकाबास के तत्वावधान में पदयात्रियों का जत्था सेढ़ माता मंदिर से खाटूधाम के लिए रवाना हुआ। इस मौके पर यादराम गुर्जर, धर्मपाल, हवासिंह, गोकल महासी, अमरसिंह सहित ग्रामीण मौजूद थे।
थानागाजी:गोवडीगांव थानागाजी से बाबा श्याम खाटू दरबार के लिए पदयात्रा का आयोजन किया गया। इसमें आसपास के सैकड़ों भक्त पदयात्रा के लिए रवाना हुए।
बानसूर. खाटूधाम के लिए रवाना होता पदयात्रियों का जत्था।
अलावड़ा| गांवहसनपुर में विश्व हिन्दू परिषद का 29वां जन जागृति सत्संग का शुक्रवार रात्रि को आयोजित किया गया। इसमें विश्व हिन्दू परिषद के प्रखंड प्रमुख नवल किशोर मिश्रा ने कहा कि गोमाता की सेवा ही 33 कोटी देवी देवताओं की सेवा है। उन्होंने ने लोगों को एकजुटता का संदेश दिया बताया कि जन जागृति समिति ने गांव-गांव मंदिर बनाने का संकल्प लिया है। इसके अन्तर्गत हसनपुर में मंदिर निर्माण कराया जाना है। उनकी इस घोषणा के बाद मौके पर हजारों का दान लोगों ने किया। ग्रामीणों द्वारा प्रखंड प्रमुख नवल किशोर मिश्रा का सम्मान किया गया। सत्संग में आकाशवाणी कलाकार अजीराम गुर्जर मारकपुर वाले मानसिंह नंगली मेघा वाले ने गोमाता की करुण पुकार नामक भजन प्रस्तुत किया। इस मौके पर राजपूत यूथ के जिलाध्यक्ष राजा, परमजीत सिंह, धर्मेन्द्र यादव, बाबूलाल प्रजापत, घनश्याम शर्मा, मनीष प्रजापत, पूरण सिंह गुर्जर, संजय, मुकेश, फकीरचन्द, रामदास, संदीप आदि कार्यकर्ता मौजूद रहे।
hin_Deva awa_Deva hin_Deva hin_Deva hin_Deva